Gandia facilitarà a la ciutadania informes oficials sobre els fenòmens meteorològics adversos
10 febrer 2021

## Gandia facilitarà a la ciutadania informes oficials sobre els fenòmens meteorològics adversos10 febrer 2021Última actualització: 14 juliol 2025

![](../gestion/img/9b0f7f68e4fb811b93059219500c0ca03b5ba64f5b04ef095dc2be2ddea5d4f9.jpg)  
  

El **regidor delegat de Serveis Bàsics, Miguel Ángel Picornell**, ha informat que des de la passada setmana, l'Ajuntament de Gandia compta amb una nova ferramenta per ajudar a la ciutadania. Es tracta d'una estació meteorològica homologada que emet informes oficials sobre fenòmens puntuals que poden ser descarregats a la [web municipal en format PDF](https://gandia.es/aytg/uploaded/MEDI%20AMBIENT%20I%20SERVEIS%20BASICS/MANTENIMENT/GANDIA%20\(informe%20meteorologico%20del%2021%20al%2025%20de%20enero%20del%202021\).pdf) per tal de justificar aquests episodis davant de les companyies d'assegurances.

Així les coses, i com exemple, es pot consultar l'informe on s'arrepleguen les conseqüències del fort temporal provocat per les borrasques 'HORTENSIA' i 'IGNACIO'' que durant les setmanes passades es van desplaçar per tota la península Ibèrica provocant fortes ràfegues de vent i ocasionant destrosses tant materials com personals.

Un temporal que també va tindre protagonisme a Gandia entre els dies 21 i 25 de gener, on es va registrar unes màximes de quasi 92 km/h (dia 22) que, fins i tot, es van poder superar en alguns punts del municipi segons ha informat l'estació meteorològica municipal INFORATGE.